Akútna HIV infekcia sa objaví asi u 70% osôb, zvyčajne 2-4 týždne po nákaze. Súvisí s rozšírením vírusu v organizme. Má charakter chrípkových príznakov.
Typické sú nasledovné príznaky: bolesti hlavy, horúčka, bolesti svalov, kĺbov a končatín, bolesti v hrdle, vyrážka, nechutenstvo, únava, hnačka, nauzea, nočné potenie a zväčšenie lymfatických uzlín.
Väčšinou tieto príznaky do dvoch týždňov ustúpia. Chrípku má však priemerný človek dva krát za rok a podobné príznaky sa môžu objaviť aj u niektorých iných chorôb. Preto tieto príznaky nemôžu určiť, či sa človek skutočne nakazil vírusom HIV. Jediným spoľahlivým spôsobom, ako zistiť svoj HIV status je testovanie.